ทองคำลดลง 450 บาท
ทองคำเปิดตลาดลดลง450บ.แท่งซื้อ23,600ขายรูปพรรณซื้อ23,255.44ขาย24,100 บาท ผิดหวังเฟดไม่มีมาตรการกระตุ้นเศรษฐกิจ
8 มิ.ย. 2555

ทองคำเปิดตลาดลดลง450บ.แท่งซื้อ23,600ขายรูปพรรณซื้อ23,255.44ขาย24,100 บาท ผิดหวังเฟดไม่มีมาตรการกระตุ้นเศรษฐกิจ
รายงานราคาทอง (ทองคำ 96.5%) ประจำวันที่ 8 มิถุนายน 2555 ตามประกาศ ของสมาคมค้าทองคำราคาทองคำแท่ง รับซื้อบาทละ 23,600.00 ขายบาทละ 23,700.00ราคาทองรูปพรรณ รับซื้อบาทละ 23,255.44 ขายบาทละ 24,100.00 ทั้งนี้ ราคาทองคำลดลง 450 บาท เมื่อเทียบกับราคาวานนี้ ( 7 มิ.ย.) โดยราคาทองครั้งสุดท้ายเมื่อเวลา 16.53 น. ราคาทองคำแท่ง รับซื้อบาทละ 24,050.00 ขายบาทละ 24,150.00 ส่วนราคาทองรูปพรรณ รับซื้อบาทละ 23,695.08 ขายบาทละ 24,550.00
ด้านบทวิเคราะห์ บริษัท ฮั่วเซ่งเฮง โกลด์ ฟิวเจอร์ส จำกัด ระบุว่า  ราคาทองคำปรับตัวลงค่อนข้างแรง หลังจากทราบคำแถลงของประธานธนาคารกลางสหรัฐ โดยคำแถลงดังกล่าวบดบังรายงานข่าวธนาคารกลางของจีนปรับลดดอกเบี้ยลง โดยราคาทองดีดตัวขึ้นในช่วงสั้นๆภายหลังมีรายงานข่าวจีนปรับลดดอกเบี้ยลงเป็นครั้งแรกนับตั้งแต่เกิดปัญหาเศรษฐกิจในปี 2008 แต่ด้วยประเด็นหลักที่ตลาดรอติดตามอยู่ที่คำแถลงของประธานธนาคารกลางของสหรัฐในช่วงค่ำ ซึ่งท้ายที่สุดแล้ว คำแถลงที่ออกมากลับไม่ได้เป็นไปตามที่ตลาดประเมิน โดยประธานธนาคารกลางของสหรัฐระบุเพียงความพร้อมที่จะออกมาตรการเพิ่มเติมในกรณีที่เกิดสถานการณ์ที่รุนแรงมากขึ้น และไม่ได้ระบุถึงช่วงเวลาหรือขั้นตอนในการออกมาตรการว่าจะอยู่ในช่วงเวลาใด ซึ่งคำแถลงการณ์ของเจ้าหน้าที่ของธนาคารกลางของสหรัฐรายอื่นๆที่ออกมาในช่วงก่อนหน้านี้ ทำให้ตลาดตีความได้ว่าจะมีการออกมาตรการผ่อนคลายทางการเงินในเร็วๆนี้ แต่เมื่อคำแถลงของประธานธนาคารกลางสหรัฐกลับออกมาแตกต่างไปจากที่คาด จึงกดดันให้มีแรงขายกลับออกมามาก จนราคาทองปรับตัวลงไปเคลื่อนไหวต่ำกว่าแนวรับบริเวณ 1,600 ดอลลาร์